Mixail Saakashvili 20 noyabr kuni Gori shahridagi harbiy hospitalga ko‘chirilganidan so‘ng ochlikni to‘xtatgandi. Foto: Irakliy Gedenidze/POOL/TASS Gruziya sobiq prezidenti Mixail Saakashvili ochlik e’lon qildi. "Hokimiyatning menga va xalqimga nisbatan munosabatiga norozilik sifatida bugundan boshlab muddatsiz ochlik e’lon qilaman. Sog‘ligim ikkinchi darajali, asosiysi – xalqim taqdiri", - dedi Saakashvili sudda. Saakashvili Gruziyaga 2021 yil 29 sentyabrda kelgandi. U 1 oktyabr kuni qo‘lga olingan va Rustavi shahridagi qamoqxonaga jo‘natilgan. Saakashvili qamoqqa olinganidan so‘ng ochlik e’lon qilgan, 8 noyabrda Tbilisidagi qamoqxona shifoxonasiga yotqizilgandi. U 20 noyabr kuni Gori shahridagi harbiy hospitalga ko‘chirilganidan so‘ng ochlikni to‘xtatgandi. Siyosatchi bir nechta jinoyat ishlarida ayblanmoqda. Saakashvili hibsga olinishini noqonuniy, ayblovlarni esa soxtalashtirilgan deb hisoblaydi.